|  |  |
| --- | --- |
|  **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për disa shtesa dhe ndryshime në Ligjin Nr. 7643, datë 02.12.1992 “Për Inspektimin Sanitar”, të ndryshuar |
| **MINISTRIA UDHËHEQËSE**  | Ministria e Shëndetësisë dhe Mbrojtjes Sociale |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së**  |  |
| **PUBLIKIMET DHE STRATEGJITË E LIDHURA** | Ligji nr. 9863, datë 28.01.2008 “Për Ushqimin”, të ndryshuar. |
| **DATA E KONSULTIMIT PUBLIK** |  |
| **DATA E VLERËSIMIT TË NDIKIMIT**  | \_\_.11.2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | \_\_.11.2019 |
| **NUMRI I VLERËSIMIT TË NDIKIMIT** | 2019 – MSHMS - \_\_ |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Bora Kolabora.kola@shendetesia.gov.al; +355696684984Ervina Lilaervina.lila@shendetesia.gov.al; +355693620066  |

|  |
| --- |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja e qeverisë?* Ligji Nr.7643, datë 02.12.1992, “Për Inspektimin Sanitar”, i ndryshuar, është ligji bazë i cili rregullon kontrollin për përmbushjen e kushteve higjieno-sanitare në funksion të shëndetit publik, i cili përfshin shumë fusha dhe faktorë që ndikojnë për ruajtjen e tij si një e mirë publike. Në ligjin aktual përcaktohet Inspektorati Shtetëror Shëndetësor (këtu e në vijim: struktura përgjegjëse për inspektimin në fushën e shëndetit) si organi që kontrollon zbatimin e akteve ligjore, nënligjore me objekt inspektimin e ruajtjes së kushteve higjieno-sanitare në veprimtaritë e ndryshme që ushtrojnë personat fizikë, juridikë, publikë dhe jopublikë.Në kuadër të reformës në bujqësi dhe me hyrjen në fuqi të Ligjit Nr.9863, datë 28.1.2008 “Për Ushqimin”, i ndryshuar, bazuar në rregulloren e BE 178/2002, 854/2004, 888/2004, i cili rregullon çështjet e higjienës dhe sigurisë së ushqimit, krijimin e Agjencisë Kombëtare të Ushqimit (këtu e në vijim: ndërmjet institucioni përgjegjës për kontrollin zyrtar të ushqimit) dhe një sistemi të kontrollit formal për ushqimin e njerëzve, kafshëve me qëllim garantimin e një niveli të lartë të mbrojtjes së shëndetit të njerëzve, interesit të konsumatorit, ky projektligj synon që të ndajë qartë kompetencat ndërmjet dy institucioneve për kontrollin higjieno-sanitar, si dhe të përditësojë, për rrjedhojë, masat, sanksionet, monitorimin, duke bërë shtesat dhe ndryshimet përkatëse në ligjin bazë: Ligji nr.7643, datë 02.12.1992, “Për Inspektimin Sanitar”, i ndryshuar. |
| **OBJEKTIVAT***Cilat janë objektivat dhe efektet e synuara të propozimit?* * Ndarja e qartë e kompetencave për inspektimin higjieno-sanitar ndërmjet institucionit përgjegjës për kontrollin zyrtar të ushqimit dhe ushqimit për kafshë dhe strukturës përgjegjëse për inspektimin në fushën e shëndetit lidhur me inspektimet në objektet e prodhimit, ruajtjes, magazinimit, transportimit dhe tregtimit të produkteve ushqimore.
* Ulja e barrës inspektuese për bizneset që operojnë në fushën e prodhimit, ruajtjes, magazinimit, transportimit dhe tregtimit të produkteve ushqimore.
* Përditësimi i shkeljeve që përbëjnë kundërvajtje administrative sanitare dhe i dënimeve kryesore dhe plotësuese që kanë të drejtë të vendosë struktura përgjegjëse për inspektimin në fushën e shëndetit në vijim të përjashtimit nga fusha e inspektimit dhe monitorimit të objekteve ku prodhohen, ruhen, magazinohen, transportohen dhe tregtohen produkte ushqimore.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.**Për të realizuar objektivat janë marrë në konsideratë opsionet e mëposhtme:***Opsioni 0**, ose ruajtja e status quo-së implikon mbajtjen në fuqi të ligjit aktual. Ky opsion lë të parregulluar ndarjen e qartë të kompetencave mes dy institucioneve, institucionit përgjegjës për kontrollin zyrtar të ushqimit dhe ushqimit për kafshë dhe strukturës përgjegjëse për inspektimin në fushën e shëndetit për inspektimin në objektet e prodhimit, ruajtjes, magazinimit, transportimit dhe tregtimit të produkteve ushqimore. Ndarja e qartë e kompetencave mes dy institucioneve ka ardhur si rrjedhojë e reformës në bujqësi dhe ligjit nr. 9863, datë 28.01.2008 “Për ushqimin”, i ndryshuar.**Opsioni 1**, hartimi i një ligji të ri. Ky opsion është jo i favorizuar dhe nuk është i konkretizuar pasi problemet e sipërpërmendura në lidhje me inspektimin e produkteve ushqimore mund të adresohen me ndryshime të ligjit aktual dhe ndërhyrja nuk bën ndryshime thelbësore të ligjit dhe mënyrës së inspektimit. **Opsioni 2,** ose bërja e ndryshimeve në ligjin aktual përfshin ndarjen e qartë të kompetencave për inspektimin higjieno-sanitar ndërmjet institucionit përgjegjës për kontrollin zyrtar të ushqimit dhe ushqimit për kafshë dhe strukturës përgjegjëse për inspektimin në fushën e shëndetit lidhur me inspektimet në objektet e prodhimit, ruajtjes, magazinimit, transportimit dhe tregtimit të produkteve ushqimore. |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Asnjë nga opsionet nuk ka ndikim me vlerë monetare të përcaktuar mbi buxhetin e shtetit. Si rrjedhojë e ndarjes së qartë të kompetencave ndërmjet institucionit përgjegjës për kontrollin zyrtar të ushqimit dhe ushqimit për kafshë dhe strukturës përgjegjëse për inspektimin në fushën e shëndetit lehtësohen bizneset nga inspektimet e dyfishta lidhur me produktet ushqimore. Kalimi i kompetencave nga struktura përgjegjëse për inspektimin në fushën e shëndetit te institucioni përgjegjës për kontrollin zyrtar të ushqimit dhe ushqimit për kafshë do të sjellë edhe ristrukturimin organizativ të dy institucioneve, duke kaluar disa inspektorë të strukturës përgjegjëse për inspektimin në fushën e shëndetit te institucioni përgjegjës për kontrollin zyrtar të ushqimit dhe ushqimit për kafshë. Kalimi i inspektorëve do të kryhet në bazë të vlerësimit të përbashkët të Ministrisë Shëndetësisë dhe Mbrojtjes Sociale dhe Ministrisë së Bujqësisë dhe Zhvillimit Rural duke u bazuar në vulumin e punës së shtuar si rrjedhojë e reformimit të procesit të inspektimeve.Reformimi i procesit të inspektimeve duke kaluar kompetencën e inspektimeve nga struktura përgjegjëse për inspektimin në fushën e shëndeti te institucioni përgjegjës për kontrollin zyrtar të ushqimit dhe ushqimit për kafshë, për kategori të caktuara të bizneseve, do të sjellë edhe ristrukturimin organizativ të dy institucioneve, duke ulur barrën inspektuese për bizneset dhe nga ana tjetër, forcohen kapacitetet administrative të të dy institucioneve.Parashikohet që rreth 15, 000 biznese ose rreth 60 % e bizneseve të listuara në regjistrin e strukturës përgjegjëse për inspektimin në fushën e shëndetit, t’i kalojnë për inspektim institucionit përgjegjës për kontrollin zyrtar të ushqimit dhe ushqimit për kafshë.Si rrjedhojë e ndarjes së qartë të kompetencave mes institucioneve do të përditësohen shkeljet administrative sanitare dhe masat e dënimeve kryesore të vendosura nga struktura përgjegjëse për inspektimin në fushën e shëndetit. Në nenin 26 bëhen shfuqizimet në pikat si më poshtë: * Pika 2, “falsikimet ose maskimet në teknologjinë e prodhimit, ruajtjes, transportit e tregtimit të produkteve ushqimore kur këto ndikojnë negativisht në shëndetin e njeriut;
* Pika 3, “mosrespektimi i kushteve të prodhimit, sipas kërkesave sanitare që përmban standarti shtetëror ose kushti teknik i produktit ushqimor dhe i AZK-PK-së (HACCP);
* Pika 5, “tregtimi i produkteve ushqimore jashtë vendeve të lejuara ose jo shëndetësore”;
* Pika 12, “përdorimi i ujërave të zeza për ujitjen e zarzavateve që konsumohen pa përpunim termik paraprak” .

Gjithashtu, në nenin 27 shfuqizohen dënimet kryesore me gjobë që ka të drejtë të vendosë struktura përgjegjëse për inspektimin në fushën e shëndetit për shkeljet administrative të specifikuara më sipër, në pikat 2,3,5 dhe 12 si më sipër.   |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni 2, ose bërja e ndryshimeve në ligjin aktual është opsioni i preferuar pasi shtesat dhe ndryshimet në këtë projektligj nuk bëjnë ndryshime thelbësore të Ligjit Nr. 7643, datë 02.12.1992 “Për inspektimin Sanitar”, i ndryshuar. Ky projektligj nuk ndryshon mënyrën e inspektimit higjieno-sanitar por qartëson ndarjen e kompetencave mes strukturës përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë në objektet e prodhimit, ruajtjes, magazinimit, transportimit dhe tregtimit të produkteve ushqimore, për shkak të mbivendosjes së kompetencave që janë krijuar pas reformës në bujqësi dhe miratimit të Ligjit Nr. 9863, datë 28.1.2008 “Për ushqimin”, i ndryshuar. Ndarja e qartë e kompetencave lehtëson barrën e bizneseve që operojnë në këtë fushë sepse shmangen inspektimet e dyfishta për të njëjtin qëllim: plotësimin e standarteve të cilësisë dhe sigurisë së produkteve ushqimore dhe garantimin e shëndetit publik.

|  |  |  |
| --- | --- | --- |
| **Viti 2019** | **Viti 2020** | **Viti 2021** |
| **0** | **Aplikohet** | **Aplikohet** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)* |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi i ligjit është përgjegjësi e Ministrisë së Shëndetësisë dhe Mbrojtjes Sociale, Ministrisë së Bujqësisë dhe Zhvillimit Rural, institucionit përgjegjës për kontrollin zyrtar të ushqimit dhe ushqimit për kafshë dhe strukturës përgjegjëse për inspektimin në fushën e shëndetit. Aktualisht institucionet përgjegjëse për inspektimin në objektet e prodhimit, ruajtjes, magazinimit, transportimit dhe tregtimit të produkteve ushqimore janë struktura përgjegjëse për inspektimin në fushën e shëndetit dhe institucioni përgjegjës për kontrollin zyrtar të ushqimit dhe ushqimit për kafshë. Ndarja e kompetencave të këtyre institucioneve shmang mbivendosjen dhe lehtëson bizneset nga inspektimet e dyfishta. Konkretisht, struktura përgjegjëse për inspektimin në fushën e shëndetit kryen mesatarisht 42 000 mijë inspektime vjetore, në të cilat mbulohen inspektimi shëndetësor dhe inspektimi sanitar. Inspektimi sanitar përfshin inspektimin në objektet e prodhimit, të ruajtjes, magazinimit, transportimit e tregtimit të produkteve ushqimore dhe inspektimin sanitar në objekte të tjera joushqimore.23% e inspektimeve vjetore te cituara më sipër janë inspektime sanitare prej të cilave 78% e përbëjnë inspektimet sanitare ushqimore. Me shtesat dhe ndryshime e propozuara në këtë projektligj, inspektimet sanitare ushqimore do t’i kalojnë Ministrisë së Bujqësisë dhe Zhvillimit Rural (konkretisht, institucionit përgjegjës për kontrollin zyrtar të ushqimit dhe ushqimit për kafshë, institucion varësie i kësaj Ministrie) dhe 22% e inspektimeve sanitare joushqimore do t’i mbeten Ministrisë së Shëndetësisë dhe Mbrojtjes Sociale (konkretisht struktura përgjegjëse për inspektimin në fushën e shëndetit, institucion varësie i kësaj Ministrie).  |

**PJESA 2: BAZA KRYESORE E ANALIZËS DHE E PROVAVE**

#

# Historik

* **Jepni kontekstin e politikës**

Ligji Nr. 7643, datë 2.12.1922 “Për inspektimin sanitar”, i ndryshuar, është ndër ligjet e para të miratuara pas periudhës së diktaturës, për shkak të rëndësisë që ka përmbushja e rregullave higjieno-sanitare me qëllim mbrojtjen e shëndetit publik nga faktorët e dëmshëm për shëndetin. Kontrolli i përmbushjes së kushteve higjieno-sanitare nga të gjithë subjektet publikë dhe jopublikë është realizuar kryesisht nga (struktura përgjegjëse për inspektimin në fushën e shëndetit).

Me anë të reformës në bujqësi dhe ndryshimeve të legjislacionit në fushën e ushqimit, të kërkuar për shkak të Marrëveshjes së Stabilizim Asociimit, u krijua Autoriteti Kombëtar i Ushqimit, bazuar në Ligjin “Për Ushqimin” Nr. 9863, datë 28.01.2008 dhe VKM Nr. 1081, datë 21.10.2009 “Për organizimin dhe funksionimin e Autoritetit Kombëtar të Ushqimit”.

Agjencia Kombëtare e Ushqimit (institucioni përgjegjës për kontrollin zyrtar të ushqimit dhe ushqimit për kafshë) ka për qëllim të vendosë bazat për sigurimin e një niveli të lartë të mbrojtjes së shëndetit të njerëzve dhe interesat e konsumatorit, duke përcaktuar kërkesat dhe parimet e përgjithshme për higjienën dhe sigurinë e ushqimeve dhe të ushqimeve për kafshë dhe detyrimet e operatorëve të biznesit të ushqimeve dhe të ushqimeve për kafshë për higjienën dhe sigurinë e këtyre ushqimeve. Kjo ka sjellë mbivendosje të kompetencave ndërmjet strukturës përgjegjëse për inspektimin në fushën e shëndetidhe institucionit përgjegjës për kontrollin zyrtar të ushqimit dhe ushqimit për kafshë. Kjo mbivendosje ka sjellë barrë të paarsyeshme në bizneset që operojnë në fushën e prodhimit, të ruajtjes, magazinimit, transportimit e tregtimit të produkteve ushqimore, të cilët janë inspektuar nga dy institucione të ndryshme për të njëjtin qëllim: ofrimi i sigurisë dhe cilësisë së produkteve ushqimore për mbrojtjen e shëndetit publik.

Ligji Nr. 7643, datë 2.12.1922 “Për inspektimin sanitar”, ka pësuar ndryshimeve ndër vite, konkretisht, Ligji Nr. 7904, datë 8.3.1995, Ligji Nr. 9635, datë 6.11.2006 dhe Ligji Nr. 45/2013.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët***
* ***Vlerësoni nëse problemi mund të trajtohet ose jo përmes një ndryshimi të politikave*.**

Problemi që ky projektligj synon të rregullojë është barra për bizneset për shkak të inspektimit të dyfishta nga dy institucione të ndryshme për të njëjtin qëllim. Kjo ka lindur për shkak të reformës në bujqësi dhe Ligjit Nr. 9863, datë 28.1.2008 “Për ushqimin”, i ndryshuar i cili është më i vonshëm se Ligji Nr. Nr. 7643, datë 2.12.1922 “Për inspektimin sanitar”, i ndryshuar. Ky projektligj synon që të lehtësojë, së pari barrën e bizneseve për shkak të inspektimit të dyfishtë por gjithashtu të lehtësojë, me anë të ndarjes së kompetencave dhe barrën që strukturës përgjegjëse për inspektimin në fushën e shëndetit sepse për se, si pjesë të punës, përveç inspektimit shëndetësor dhe inspektimit sanitar jo ushqimor, kanë për detyrë, aktualisht, inspektimin dhe monitorimin për zbatim të:

* Ligjit nr. 9518 “Për mbrojtjen e të miturve nga përdorimi i alkoolit, pijeve energjike dhe pijeve të gazuara që përmbajnë sheqer të shtuar”, të ndryshuar.
* Ligjit nr. 9636 “Për mbrojtjen e shëndetit nga produktet e duhanit”, të ndryshuar.
* Ligjit nr. 26/2017 “Për Produktet Kozmetike”.

Ky problem ka një shtrirje relativisht të gjerë.

Grupet e prekura nga shtesat dhe ndryshimet e këtij projektligji janë subjektet publike dhe jopublike që operojnë në fushën e prodhimit, ruajtjes, magazinimit, transportimit dhe tregtimit të produkteve ushqimore.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë*.

Nevoja për ndërhyrje e qeverisë lind nga fakti se kontrolli i kushteve higjieno-sanitare është i nevojshëm për mbrojtjen e shëndetit publik. Megjithatë, gjendja aktuale, ku bizneset që operojnë në fushën e produkteve ushqimore inspektohen në mënyrë të dyfishtë nuk kontribuon në rritjen e cilësisë dhe sigurisë së produkteve ushqimore pasi kjo e fundit sigurohet edhe nëpërmjet inspektimit nga një institucion i vetëm, institucioni përgjegjës për kontrollin zyrtar të ushqimit dhe ushqimit për kafshë.

Ndërhyrja që kërkohet nga qeveria është me natyrë rregullatore.

Për të adresuar problemet e përmendura në seksionin e mësipërm, nevojitet që qeveria të ndërhyjë në drejtimet e mëposhtme:

* Në kuadër të saktësimit të kompetencave ndërmjet strukturës përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë dhe, do të ndryshohet togfjalëshi “...nga struktura përgjegjëse për inspektimin në fushën e shëndetit ”, shtohen fjalët “dhe përjashtimisht për fushën e ushqimit dhe ushqimit për kafshë, nga institucioni përgjegjës për kontrollin zyrtar të ushqimit dhe ushqimit për kafshë”.

Kjo do të reflektohet në ndryshimet që parashikohet të bëhen në nenin 10, të ligjit në fuqi, konkretisht, ndryshime lidhur me emërtimin dhe fushën e përgjegjësisë së strukturës përgjegjëse për inspektimin në fushën e shëndetit. Ndryshimet në fushën e përgjegjësisë së strukturës përgjegjëse për inspektimin në fushën e shëndetit kanë të bëjnë me përjashtimin nga kompetenca e saj të inspektimit higjieno -sanitar për produktet ushqimorë në objektet e prodhimit, të ruajtjes, magazinimit, transportimit e tregtimit të produkteve të tw gjitha llojeve, duke parashikuar në këtë mënyrë ndarje të kompetencave ndërmjet institucioneve përgjegjëse për inspektimin higjieno -sanitar.

Rrjedhimisht me ndryshimet e propozuara, struktura përgjegjëse për inspektimin në fushën e shëndetit nuk do të ketë kompetenca inspektimi higjieno-sanitar për produktet ushqimore në objektet e parashikuara për inspektim sipas ligjit bazë të inspektimit sanitar.

* Ndërhyrja e qeverisë parashikohet gjithashtu dhe në ndryshimin e kundravajtjeve administrative sanitare , të cilat nuk do të konsiderohen shkelje sanitare sipas Nenit 10 të këtij projektligji, shkeljet si: “falsifikimet ose maskimet në teknologjinë e prodhimit, ruajtjes, transportit e tregtimit të produkteve ushqimore kur këto ndikojnë negativisht ne shëndetin e njeriut"; “mosrespektimi i kushteve të prodhimit, sipas kërkesave sanitare që përmban standardi shtetëror ose kushti teknik i produktit ushqimor; "dhe i AZKPK-së (HACCP)"; “ tregtimi i produkteve ushqimore jashtë vendeve të lejuara ose pa leje shëndetësore”, “përdorimi i ujërave të zeza për ujitjen e zarzavateve që konsumohen pa përpunim termik paraprak”.
* Si rrjedhojë e ndërhyrjes së qeverisë në shfuqizimin e shkeljeve administrative të mësipërme, gjithashtu do të jetë e nevojshme të ndryshohet kompetenca e strukturës përgjegjëse për inspektimin në fushën e shëndetit që kishin për të vendosur dënime kryesore për kundërvajtjet administrative sanitare të parashikuara në pikën e mësipërme.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë*.
1. Mbrojtja e shëndetit publik nëpërmjet inspektimeve higjieno-sanitare të kryera nga institucioni përkatës sipas kompetencave të ndara qartë;
2. Shpërndarja proporcionale e barrës së inspektimeve nga struktura përgjegjëse për inspektimin në fushën e shëndetit te institucioni përgjegjës për kontrollin zyrtar të ushqimit dhe ushqimit për kafshë. Lehtësimi i bizneseve që operojnë në fushën e prodhimit, ruajtjes, magazinimit, transportimit dhe tregtimit të produkteve ushqimore nga inspektimet e dyfishta për të njëjtin qëllim.
3. Fuqizimi i strukturws përgjegjëse për inspektimin në fushën e shëndetit, duke maksimizuar pwrdorimin e burimeve njerwzore (inspektorwt) nw inspektimin higjieno-sanitar sipas ligjeve:

- Ligjit nr. 9518 “Për mbrojtjen e të miturve nga përdorimi i alkoolit, pijeve energjike dhe pijeve të gazuara që përmbajnë sheqer të shtuar”, të ndryshuar.

- Ligjit nr. 9636 “Për mbrojtjen e shëndetit nga produktet e duhanit”, të ndryshuar.

- Ligjit nr. 26/2017 “Për Produktet Kozmetike”.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura*.

Opsioni 0, ose ruajtja e status quo-së implikon mbajtjen në fuqi të ligjit aktual. Ky opsion lë të parregulluar ndarjen e qartë të kompetencave mes dy institucioneve, struktura përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë për inspektimin në objektet e prodhimit, ruajtjes, magazinimit, transportimit dhe tregtimit të produkteve ushqimore. Ndarja e qartë e kompetencave mes dy institucioneve ka ardhur si rrjedhojë e reformës në bujqësi dhe ligjit nr. 9863, datë 28.01.2008 “Për ushqimin”, i ndryshuar.

Opsioni 1, hartimi i një ligji të ri. Ky opsion është jo i favorizuar dhe nuk është i konkretizuar pasi problemet e sipërpërmendura në lidhje me inspektimin e produkteve ushqimore mund të adresohen me ndryshime të ligjit aktual dhe ndërhyrja nuk bën ndryshime thelbësore të ligjit dhe mënyrës së inspektimit.

Opsioni 2, ose bërja e ndryshimeve në ligjin aktual përfshin ndarjen e qartë të kompetencave për inspektimin higjieno-sanitar ndërmjet strukturës përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë lidhur me inspektimet në objektet e prodhimit, ruajtjes, magazinimit, transportimit dhe tregtimit të produkteve ushqimore.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
	+ *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
	+ *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Nga të treja opsionet e parashtruara, subjektet e prekura janë:

* Struktura përgjegjëse për inspektimin në fushën e shëndetit dhe institucioni përgjegjës për kontrollin zyrtar të ushqimit dhe ushqimit për kafshë;
* Bizneset që kanë objekt të veprimtarisë së tyre prodhimin, ruajtjen, magazinimin, transportimin dhe tregtimin e produkteve ushqimore.

**Ndikime të drejtëpërdrejta**

Ndikimet për kategoritë e subjekteve të prekura janë të drejtëpërdrejta.

Ndarja e qartë e kompetencave mes strukturës përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë shmang mbivendosjen e kompetencave për inspektimet higjieno sanitare në objektet e prodhimit, ruajtjes, magazinimit, transportimit dhe tregtimit të produkteve ushqimore. Nëpërmjet ndryshimeve që parashikohen në projektligj, në objektet e përcaktuara më sipër, kompetenca e inspektimeve do të kalojë nga struktura përgjegjëse për inspektimin në fushën e shëndetit në atë të institucionit përgjegjës për kontrollin zyrtar të ushqimit dhe ushqimit për kafshë, duke lehtësuar ngarkesën e strukturës përgjegjëse për inspektimin në fushën e shëndetit për inspektimin higjieno sanitare në objektet e prodhimit, ruajtjes, magazinimit, transportimit dhe tregtimit të produkteve ushqimore. Qartësimi i kompetencave kryhet pa cënuar cilësinë dhe sigurinë e produkteve ushqimore, për rrjedhojë edhe pa cënuar shëndetin publik i cili mbetet prioritet i Qeverisë Shqiptare.

Gjatë vitit 2018, struktura përgjegjëse për inspektimin në fushën e shëndetit ka kryer 42 046 inspektime dhe monitorime, nga të cilat 17 % e numrit të përgjithshëm ose 7 268 janë kryer në objektet e prodhimit, të ruajtjes, magazinimit, transportimit e tregtimit të produkteve ushqimore. Shifrat prej 17 %, dhe numri 7268, tregojnë peshën specifike që zënë këto lloj inspektimesh në numrin e përgjithshëm të inspektimeve të kryer nga ana e strukturës përgjegjëse për inspektimin në fushën e shëndetit

Institucioni përgjegjës për kontrollin zyrtar të ushqimit dhe ushqimit për kafshë nuk do të ketë shtim të numrit të subjekteve që do të kontrollohen, por vetëm shtim të një Liste Verifikimi (check list). Ndikimet që rrjedhin nga ky projektligj janë vetëm pozitive dhe nuk ka asnjë efekt financiar shtesë.

Po kështu edhe për bizneset që kanë objekt të veprimtarisë së tyre prodhimin, ruajtjen, magazinimin, transportimin dhe tregtimin e produkteve ushqimore do të ketë ndikim pozitiv pasi do të lehtësohen nga barra e inspektimeve të dyfishta nga dy institucione të ndryshme për të njëjtin qëllim, për ruajtjen e sigurisë dhe cilësisë së produkteve ushqimore.

**Ndikime jo të drejtëpërdrejta**

**Impakti shëndetësor**

Inspektimet higjieno sanitare kanë si qëllim mbrojtjen e shëndetit të popullsisë nga faktorët e dëmshëm për shëndetin dhe pasojat që rrjedhin prej tyre. Qartësimi i kompetencave mes strukturës përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë kryhet pa cënuar cilësinë dhe sigurinë e produkteve ushqimore, për rrjedhojë edhe pa cënuar shëndetin publik i cili mbetet prioritet i Qeverisë Shqiptare.

**Kufizimet e analizës**

Analiza e mësipërme vlerësohet të mos ketë limite por ka avantazhet e mëposhtëme:

* Ndarja e qartë e kompetencave mes strukturës përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë;
* Shmangia e inspektimeve të dyfishta në bizneset që kanë objekt të veprimtarisë së tyre prodhimin, ruajtjen, magazinimin, transportimin dhe tregtimin e produkteve ushqimore.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

**Analiza me shumë kritere**

***Opsionet që merren në konsideratë janë****:*

* *Opsioni 0 - Të ruhet ligji aktual për inspektimin sanitar*
* *Opsioni 1 – Të hartohet një ligj i ri për inspektimin sanitar*
* *Opsioni 2 – Të bëhen shtesa dhe ndryshime në ligjin aktual* *për inspektimin sanitar.*
* Opsioni 0 – Ruajtja e ligjit aktual për inspektimin sanitar nuk e zgjidh problemin e mbivendosjes së kompetencave mes strukturës përgjegjëse për inspektimin në fushën e shëndetit dhe institucionit përgjegjës për kontrollin zyrtar të ushqimit dhe ushqimit për kafshë. Për rrjedhojë subjektet që operojnë në fushën e prodhimit, ruajtjes, magazinimit, transportimit dhe tregtimit të produkteve ushqimore do të inspekohen dy herë për të njëtin qëllim nga dy institucione të ndryshme.
* Opsioni 1- Hartimi i një ligji të ri për inspektimin sanitar mund ta zgjidhë problemin e mbivendosjes së kompetencave ndërmjet dy institucioneve, për rrjedhojë dhe barrën joproporcionale që kanë bizneset. Megjithatë, ky opsion nuk është i volitshëm pasi ndryshimet e ligjit nuk prekin thelbin e tij, nuk ndryshojnë parimet dhe mënyrën e inspektimit higjieno-sanitar. Hartimi i një ligji do të kërkonte një studim të detajuar të çdo rubrike që ligji rregullon, e cila përkthehet në zgjatje të procedurës së miratimit. Kjo zgjatje e procedurës së miratimit ndërkohë ndikon në mos-zgjidhjen e mbivendosjes së kompetencës dhe në mbajtjen e status-quos. Kostot e kësaj zgjatje bien mbi biznesin të cilët do të vazhdojnë të inspektohen nga dy herë por dhe në shtimin e barrës së inspektorëve të inspektoratit përgjegjës për shëndetësinë, i cili aktualisht, krahas Ligjit Nr. 7643, datë 2.12.1922 “Për inspektimin sanitar”, të ndryshuar, inspekton edhe për ligjet:
* Ligjit nr. 9518 “Për mbrojtjen e të miturve nga përdorimi i alkoolit, pijeve energjike dhe pijeve të gazuara që përmbajnë sheqer të shtuar”, të ndryshuar.
* Ligjit nr. 9636 “Për mbrojtjen e shëndetit nga produktet e duhanit”, të ndryshuar.
* Ligjit nr. 26/2017 “Për Produktet Kozmetike”.

Opsioni 2 – Kryerja e shtesave dhe ndryshimeve në Ligjin Nr. 7643, datë 2.12.1922 “Për inspektimin sanitar”, të ndryshuar është opsioni më i përshtatshëm sepse procedura për hartimin e tij, duke qenë se nuk prek parimet thelbësore është më e lehtë për t'u ezauruar. Shtesat dhe ndryshimet e këtij ligji bëjnë kalimin e kompetencave nga struktura përgjegjëse për inspektimin në fushën e shëndetit vetëm për ambjentet ku prodhohet, ruhet, magazinohet, transportohet dhe tregtohet një apo disa produkte ushqimore, te institucioni përgjegjës për kontrollin zyrtar të ushqimit dhe ushqimit për kafshë. Aktualisht, ky inspektim kryhet nga të dy institucionet dhe ky kalim vetëm te njëri nga institucionet nuk cënon mbarëvajtjen e inspektimit pasi deri më tani inspektimi ka konsistuar në kontrollin e përmbushjes së kushteve higjieno-sanitare. Subjektet publike dhe jopublike, aktiviteti i të cilëve kanë për bazë produktin ushqimor inspektohej dy herë, për të njëjtin qëllim nga dy institucionet.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Zbatimi i ligjit është përgjegjësi e Ministrisë së Shëndetësisë dhe Mbrojtjes Sociale, Ministrisë së Bujqësisë dhe Zhvillimit Rural dhe institucionet e varësisë së tyre, të specializuara për monitorimin e këtij ligji, konkretisht, struktura përgjegjëse për inspektimin në fushën e shëndetit dhe institucioni përgjegjës për kontrollin zyrtar të ushqimit dhe ushqimit për kafshë.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Me miratimin e kwtij projektligj do tw ketw njw ndarje tw qartw tw kompetencave, pwr rrjedhojw monitorimi i inspektimeve nw objektet e prodhimit, ruajtjes, magazinimit, transportimit dhe tregtimit tw produkteve ushqimore do tw kryhet nga institucioni përgjegjës për kontrollin zyrtar të ushqimit dhe ushqimit për kafshë.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – një here |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një here |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
|  |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

**Tabelë: Vlera aktuale neto në total e çdo opsioni**

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

**MINISTËR**

**OGERTA MANASTIRLIU**